An Silliman University sarong pribadong eskwelahan na pankolehiyo na tinogdas kan Agosto 28, 1901 kan mga protestanteng misionerong Amerikano. Saro ini sa 30ng mga unibersidad na tinawan awtonomiya kan Commission on Higher Education (CHED) huli sa halangkaw na kalidad an ipinahiling sa pagmanehar kaini asin sa sistemang pagtokdo. Dati an pangaran kaini Silliman Institute. An mga Amerikanong Protestante na nagtogdas kan unibersidad anas myembro kan Presbyterian Church duman nakabase sa Estados Unidos.